INSET บวก 5% นิวไฮรอบ 4 เดือน เก็งคว้างานกลุ่ม “กัลฟ์-ทรู”
INSET บวก 5% ราคาแตะ 3.86 บ. นิวไฮรอบ 4 เดือน เก็งคว้างานบิ๊กโปรเจกต์จากกลุ่ม “กัลฟ์-ทรู”
INSET บวก 5% นิวไฮรอบ 4 เดือน เก็งคว้างานกลุ่ม “กัลฟ์”-“ทรู” หนุนกำไรปี 66 โตแกร่ง
10 ก.พ. 2566

ผู้สื่อข่าวรายงานว่า วันนี้ (10 ก.พ.66) ราคาหุ้น บริษัท อินฟราเซท จำกัด (มหาชน) หรือ INSET ล่าสุด ณ เวลา 11:08 น. อยู่ที่ระดับ 3.86 บาท บวก 0.18 บาท หรือ 4.89% สูงสุดที่ระดับ 3.88 บาท ต่ำสุดที่ระดับ 3.66 บาท ด้วยมูลค่าซื้อขาย 40.82 ล้านบาท โดยราคาหุ้น INSET ปรับตัวขึ้นสูงสุดในรอบ 4 เดือน นับตั้งแต่ราคาหุ้นอยู่ที่ระดับ 3.96 บาท เมื่อวันที่ 26 ก.ย.65

ทั้งนี้บล.โนมูระ พัฒนสิน ระบุในบทวิเคราะห์ มอง Slightly Positive จากสัญญาณที่จะเห็น INSET กลับมารับงานใหม่ๆ ได้มากขึ้นในปี 66 ทั้งจาก TRUE และ DTAC คาดช่วยให้ INSET กลับมารับงานที่ได้ประจำจากกลุ่ม TRUE และโครงการ Data Center ของ GSA ซึ่งเป็นบริษัทร่วมทุนของทั้ง 3 บริษัท GULF-Singtel-ADVANC ภายใต้การสร้าง Data Center ขนาดใหญ่
ทั้งนี้คาดการณ์กำไรปี 66 ฟื้นตัว 26% เมื่อเทียบจากปีก่อน อยู่ภายใต้สมมติฐานรายได้ 1.45 พันล้านบาท ปัจจุบันราว 50% รองรับจาก Backlog ที่มี 1 พันล้านบาท ที่เหลือจะมาจากการรับรู้จากสมมติฐานงานใหม่ที่จะรับปี 66 ราว 1.6 พันล้านบาท กรณีได้งาน GSA (ยังไม่รวมในประมาณการ) ภายใต้สมมติฐานได้งาน 1.5 พันล้านบาท ทุก 10% ที่ส่งมอบงานได้ในปี 66 อิง Net Margin 10% จะเปิด Upside กำไรและมูลค่าหุ้นปี 66 ที่ 9.9%
สำหรับแนวโน้มกำไรไตรมาส 4/66 ที่ยังไม่เห็นภาพฟื้นตัว กอปรกับการรับงานใหม่ยังต้องรออีกความชัดเจนเพื่อเปิด Upside สูงขึ้น จึงแนะนำ “Trading Buy” ภายใต้ราคาเป้าหมายปี 66 ที่ 4.1 บาท